Tiesas (sestā palāta) 2020. gada 5. marta spriedums – Komisija/Kipra (Komunālo notekūdeņu savākšana un attīrīšana)
(lieta C‑248/19) (1)
Valsts pienākumu neizpilde – LESD 258. pants – Direktīva 91/271/EEK – Komunālo notekūdeņu attīrīšana – 3., 4., 10. un 15. pants – I pielikuma A, B un D punkts – Komunālo notekūdeņu savākšanas sistēmu neesamība dažās aglomerācijās – Otrreizējas vai līdzvērtīgas komunālo notekūdeņu attīrīšanas neesamība – Attīrīšanas iekārtu būvniecība un ekspluatācija – No šādām iekārtām novadīto ūdeņu kontrole
1.      Vide – Komunālo notekūdeņu attīrīšana – Direktīva 91/271 – Komunālo notekūdeņu, kas nonākuši savākšanas sistēmās, pakļaušana atkārtotai attīrīšanai – Neesamība – Pienākumu neizpilde – Ar valsts tiesību sistēmu pamatots attaisnojums – Nepieļaujamība
(Padomes Direktīvas 91/271 3., 4. un 10. pants un I pielikuma B punkts)
(skat. 27., 31., 36.–39., 43. punktu)
2.      Vide – Komunālo notekūdeņu attīrīšana – Direktīva 91/271 – Nodrošināšana, ka laika gaitā novadīšanas atbilst kvalitātes prasībām, kurām tām bija jāatbilst kopš attīrīšanas iekārtas darbības uzsākšanas – Neesamība – Pienākumu neizpilde
(Padomes Direktīvas 91/271 15. panta 1. punkta pirmais ievilkums un I pielikuma B un D punkts)
(skat. 41., 42. punktu)
Rezolutīvā daļa
–        31 aglomerācijā (Aradippou, Ypsonas, Dali, Voroklini, Deryneia, Sotira, Xylophagou, Pervolia, Kolossi, Poli Chrysochous, Leivadia, Dromolaxia, Pera Chorio Nisou, Liopetri, Avgorou, Paliometocho, Kiti, Frenaros, Ormideia, Kokkinotrimithia, Trachoni, Episkopi, Xylotympou, Pano Polemidia, Pyla, Lympia, Parekklisia, Kakopetria, Achna, Meneou un Pyrgos) neuzstādot kanalizācijas sistēmu komunālajiem notekūdeņiem un
–        šajās pašās aglomerācijās nenodrošinot, ka savākšanas sistēmās iepludinātajiem komunālajiem notekūdeņiem tiek veikta otrreizēja vai līdzvērtīga attīrīšana pirms to novadīšanas,
Kipras Republika nav izpildījusi pienākumus, kas tai ir noteikti saskaņā ar 3_. 4., 10. un 15. pantu, kā arī I pielikuma A, B un D punktu Padomes Direktīvā 91/271/EEK (1991. gada 21. maijs) par komunālo notekūdeņu attīrīšanu, kas grozīta ar Eiropas Parlamenta un Padomes 2008. gada 22. oktobra Regulu (EK) Nr. 1137/2008.
2)
Kipras Republika atlīdzina tiesāšanās izdevumus.
1 OV C 213, 24.6.2019.